Հավելված N 278

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2022 թվականի ապրիլի 18-ի N Կ288-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՍԱՀՄԱՆԱՅԻՆ ՊԵՏԱԿԱՆ ՎԵՐԱՀՍԿՈՂՈՒԹՅԱՆ ՀԱՄԱԿԱՐԳՄԱՆ ԲԱԺՆԻ ԳԼԽԱՎՈՐ ՄԱՍՆԱԳԵՏ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) սահմանային պետական վերահսկողության համակարգման բաժնի (այսուհետ՝ Բաժին) գլխավոր մասնագետ (այսուհետ՝ Գլխավոր մասնագետ) (ծածկագիրը՝ 70-26.8-Մ2-5)**1.2.** **Ենթակա և հաշվետու է**  Գլխավոր մասնագետն անմիջական ենթակա և հաշվետու է Բաժնի պետին․  **1.3. Փոխարինող պաշտոնի կամ պաշտոնների անվանումները** Գլխավոր մասնագետի բացակայության դեպքում նրան փոխարինում է Բաժնի պետի տեղակալներից մեկը կամ Բաժնի գլխավոր մասնագետներից մեկը կամ Բաժնի ավագ մասնագետը.  **1.5. Աշխատավայրը** Հայաստան, ք. Երևան, Արաբկիր վարչական շրջան, Կոմիտասի պող․ 49/2 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. իրականացնում է Հայաստանի Հանրապետության տարածք այլ երկրներից կենդանիների և բույսերի վարակիչ հիվանդությունների ներթափանցումից պաշտպանելու՝ այդ թվում՝ սահմանային պետական վերահսկողության համակարգման բաժիններին այլ երկրների անասնահամաճարակային վիճակի, արձանագրված վարակիչ հիվանդությունների, առկա սահմանափակումների վերաբերյալ՝ դրանց հետևելու ցուցումով տեղեկատվության տրամադրման գործընթացի նկատմամբ վերահսկողության աշխատանքները․ 2. իրականացնում է սահմանային պետական վերահսկողության համակարգման բաժինների գործունեության մեթոդական ղեկավարման և համակարգման աշխատանքները․ 3. իրականացնում է սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական ենթահսկման ապրանքների ներմուծման, արտահանման գործընթացներում ուղեկցող փաստաթղթերի ուսումնասիրման, մեթոդական ցուցումների տրամադրման աշխատանքները. 4. իրականացնում է սահմանային պետական վերահսկողության բաժինների կողմից Հայաստանի Հանրապետության օրենսդրության միատեսակ կիրառումն ապահովելուն ուղղված աշխատանքները. 5. իրականացնում է սննդամթերքի, անասնաբուժական և բուսասանիտարական ենթահսկման ապրանքների ներմուծման և արտահանման գործընթացներում ուղեկցող փաստաթղթերի, պեստիցիդների և ագրոքիմիկատների ներմուծման ու արտահանման եզրակացությունների ձևակերպման, հաշվառման և օգտագործման գործընթացների համակարգման աշխատանքները․ 6. իրականացնում է սահմանային պետական վերահսկողության բաժինների գործունեության ընթացքում առաջացած խնդիրների վերաբերյալ պարզաբանումների տրամադրման աշխատանքները. 7. իրականացնում է տնտեսավարող սուբյեկտների խորհրդատվության տրամադրման աշխատանքները. 8. իրականացնում է կատարողական չափանիշների, ցուցանիշների հիման վրա սահմանային պետական վերահսկողության բաժինների աշխատանքների համակարգման աշխատանքները, կազմում է աշխատանքային ծրագրերը և կատարում դրանք․ 9. իրականացնում է Բաժնի իրավասության շրջանակներում իրավական ակտերի նախագծերի մշակման աշխատանքները. 10. իրականացնում է մեկ կանգառ, մեկ պատուհան համակարգում ներմուծվող, արտահանվող, տարանցիկ փոխադրվող սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական ենթահսկման ապրանքներն ուղեկցող փաստաթղթերի ներբեռնման աշխատանքները. 11. իրականացնում է սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական ենթահսկման ապրանքների ներմուծման, արտահանման, տարանցիկ փոխադրման ժամանակ ուղեկցվող փաստաթղթերի տվյալների հիման վրա մեկ կանգառ, մեկ պատուհան համակարգում էլեկտրոնային հայտի ստեղծման, մուտքագրման և փոխանցման աշխատանքները. 12. իրականացնում է մեկ կանգառ, մեկ պատուհան էլեկտրոնային համակարգ մուտքագրված տվյալների վերաբերյալ շաբաթական, ամսական, եռամսյակային, կիսամյակային և տարեկան կամ այլ ժամկետային հաշվետվությունների պատրաստման և ներկայացման աշխատանքները. 13. իրականացնում է ներմուծվող, արտահանվող, տարանցիկ փոխադրվող սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական ենթահսկման ապրանքների վերաբերյալ էլեկտրոնային բազաների ուսումնասիրության, ծրագրային թերությունների բացահայտման աշխատանքները. 14. իրականացնում է Բաժնի լիազորությունների շրջանակներում հաշվետվությունների, առաջարկությունների, տեղեկանքների և միջնորդագրերի նախապատրաստման աշխատանքները. 15. իրականացնում է լաբորատորիաների կողմից տրամադրվող լաբորատոր փորձաքննությունների արձանագրությունների վերաբերյալ էլեկտրոնային բազա տվյալների մուտքագրման աշխատանքները. 16. իրականացնում է մոնիթորինգի կամ ուժեղացված լաբորատոր հսկողության ընթացքում հայտնաբերված խախտումների մասին Տեսչական մարմնի անասնաբուժության վարչությանը սահմանված կարգով և ժամկետներում տեղեկատվության տրամադրման աշխատանքները.   **Իրավունքները՝**   * Տեսչական մարմնի կառուցվածքային ստորաբաժանումներից, տարածքային մարմիններից կատարել անհրաժեշտ հարցումներ, պահանջել իր իրավասությանը վերապահված գործառույթների կատարմանն առնչվող անհրաժեշտ փաստաթղթեր․ * տնտեսավարող սուբյեկտից պահանջել երրորդ երկրներից Հայաստանի Հանրապետություն անասնաբուժական դեղամիջոցի ներմուծման կամ արտահանման հայտ․ * Տեսչական մարմնի տարածքային ստորաբաժանումներից՝ սահմանային պետական վերահսկողության բաժիններից պահանջել անասնաբուժական և բուսասանիտարական ուղեկցող փաստաթղթերը (անասնաբուժասանիտարական հաշվառված ձևաթղթեր՝ վկայական, տեղեկանք, սերտիֆիկատ, բուսասանիտարական հավաստագիր, առողջության սերտիֆիկատ, որակի և անվտանգության կառավարման համակարգի սերտիֆիկատ, համապատասխանության հավաստագիր կամ հայտարարագիր, համապատասխանության գնահատման, հավատարմագրված և նշանակված փորձարկման լաբորատորիայի եզրակացություն)․ * սահմանային պետական վերահսկողության բաժիններից պահանջել և ստանալ յուրաքանչյուր օրվա ընթացքում Հայաստանի Հանրապետություն ներմուծվող, Հայաստանի Հանրապետությունից արտահանվող, ինչպես նաև Հայաստանի Հանրապետության տարածքով տարանցիկ փոխադրվող սննդամթերքի անվտանգության տեսչական մարմնի ենթահսկման բեռների վերաբերյալ հաշվետվությունները․ * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Բաժնի առջև դրված գործառույթների և խնդիրների իրականացման հետ կապված անհրաժեշտ տեղեկատվություն, փաստաթղթեր և նյութեր․ * մասնակցել Բաժնի առջև դրված խնդիրների և գործառույթների իրականացման հետ կապված հարցերի քննարկման նպատակով կազմակերպված խորհրդակցություններին, աշխատանքային և մասնագիտական քննարկումներին, ինչպես նաև Տեսչական մարմնի իրավասությանը վերապահված խնդիրների, գործառույթների հետ կապված ժողովներին և քննարկումներին, քննարկվող հարցերի շուրջ ներկայացնել մասնագիտական կարծիքներ և առաջարկություններ. * համապատասխան շահագրգիռ մարմիններից ստանալ մասնագիտական կարծիքներ և առաջարկություններ. * մասնակցել իրեն վերապահված գործառույթների և գործունեության բնագավառին առնչվող հարցերի և խնդիրների լուծմանն ուղղված ծրագրերի, նախագծերի մշակման աշխատանքներին, ներկայացնել մասնագիտական առաջարկություններ, կարծիքներ և դիտարկումներ․ * մասնակցել աշխատանքային ունակությունների և մասնագիտական հմտությունների, կարողությունների կատարելագործման նպատակով ուսումնական դասընթացների, սեմինարների, գիտաժողովների․ * ստանալ լաբորատորիաների կողմից տրամադրվող լաբորատոր փորձաքննությունների արձանագրությունների վերաբերյալ էլեկտրոնային բազա տվյալների մուտքագրման համար անհրաժեշտ տեղեկատվությունը․ * տրամադրել տեղեկատվություն մոնիթորինգի կամ ուժեղացված լաբորատոր հսկողության ընթացքում հայտնաբերված խախտումների մասին.   **Պարտականությունները՝**   * տնտեսավարող սուբյեկտի կողմից տրամադրվող Հայաստանի Հանրապետություն անասնաբուժական դեղամիջոցի ներմուծման կամ արտահանման հայտերի հիման վրա պատրաստել անասնաբուժական դեղամիջոցի ներմուծման կամ արտահանման հավաստագիր․ * Հայաստանի Հանրապետություն ներմուծված սննդամթերքի, անասնաբուժական և բուսասանիտարական հսկողության (վերահսկողության) ենթակա ապրանքների վերաբերյալ հաշվետվությունները վերլուծել, համադրել էլեկտրոնային տեղեկատվական համակարգում առկա տեղեկատվության հետ, խախտումների հայտնաբերման դեպքում կազմել արձանագրություն և ներկայացնել Պետական եկամուտների կոմիտե․ * վարել վերահսկման ենթակա ապրանքների տեղափոխման վերաբերյալ հաշվետվության էլեկտրոնային համակարգը, ամփոփել տվյալները և Բաժնի պետին ներկայացնել ամփոփման արդյունքները. * վարել սահմանային պետական վերահսկողության բաժիններով անասնաբուժական, բուսասանիտարական պետական վերահսկողության ենթակա արտահանվող և ներմուծվող ապրանքների տեղաշարժի հաշվառման գրանցամատյանը, վերլուծել առկա տեղեկատվությունը և վերլուծության արդյունքները ներկայացնել Բաժնի պետին. * ստանալ նախորդ ամսվա համար «Բացթողում՝ ներքին սպառման համար», «Վերամշակում՝ ներքին սպառման համար» և «Մաքսային տարանցում» մաքսային ընթացակարգերով Հայաստանի Հանրապետություն ներմուծված սննդամթերքի, անասնաբուժական և բուսասանիտարական հսկողության (վերահսկողության) ենթակա ապրանքների վերաբերյալ հաշվետվությունները, կատարել էլեկտրոնային տվյալների բազայում առկա տեղեկատվության հետ համեմատություն և արձանագրված խախտումների վերաբերյալ համապատասխան մարմիններ ներկայացնել անհրաժեշտ հաշվետվություններ. * միջազգային համագործակցության ուղղությամբ մշակված ծրագրերի վերաբերյալ ներկայացնել մասնագիտական եզրակացություններ, կարծիքներ, առաջարկություններ․ * Հայաստանի Հանրապետություն ներմուծվող անասնաբուժական ենթահսկման ապրանքների համար տրամադրել թույլտվություններ. * ներմուծվող, արտահանվող, տարանցիկ փոխադրվող սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական ենթահսկման ապրանքների վերաբերյալ էլեկտրոնային բազաների ուսումնասիրության արդյունքում բացահայտված թերությունների վերաբերյալ կազմել դրանց վերացմանն ուղղված գործողությունների ծրագիր և ներկայացնել Բաժնի պետին՝ համապատասխան հիմնավորումներով և անհրաժեշտ փաստաթղթերով․ * միջազգային լավագույն փորձի ուսումնասիրության արդյունքների հիման վրա Բաժնի պետին ներկայացնել «մեկ կանգառ, մեկ պատուհան» էլեկտրոնային համակարգում իր իրավասությանը վերապահված գործառույթների կատարելագորման եղանակներ․ * «մեկ պատուհան, մեկ կանգառ» էլեկտրոնային համակարգ մուտքագրվող տվյալների՝ միջազգային ստանդարտներին համապատասխան ներդաշնակեցման նպատակով ուսումնասիրել միջազգային լավագույն փորձը և առաջարկություններ ներկայացնել Բաժնի պետին՝ համապատասխան հիմնավորումներով և առաջարկություններով․ * ուսումնասիրել Բաժնի գործառույթները կանոնակարգող և գործառույթների իրականացմանն առնչվող իրավական ակտերը և առաջարկություններ ներկայացնել իր գործունեության ոլորտում առկա օրենսդրական բացերը վերացնելու ուղղությամբ. * Բաժնի պետին պարբերաբար ներկայացնել հաշվետվություն, զեկուցագրեր իրեն վերապահված գործառույթների, գործունեության ոլորտում իրականացվող և արդեն իսկ կատարված աշխատանքների վերաբերյալ․ * նախապատրաստել առաջարկություններ, տեղեկանքներ, հաշվետվություններ, զեկու­ցագրեր և այլ գրություններ. * ուսումնասիրել լաբորատորիաների կողմից տրամադրվող լաբորատոր փորձաքննությունների արձանագրությունների վերաբերյալ տեղեկատվությունը և այն մուտքագրել էլեկտրոնային բազա․ * շրջանակային համաձայնագրերի միջոցով փորձաքննության ծառայություններ ձեռք բերելու յուրաքանչյուր դեպքում համակարգչային ծրագրի միջոցով` պատահականության սկզբունքով, շրջանակային համաձայնագրեր կնքած մասնակիցներից ընտրել համապատասխան լաբորատորիաները․ |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**  Բարձրագույն կրթություն**3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության կամ ստուգումների կազմակերպման և անցկացման բնագավառում` երեք տարվա աշխատանքային ստաժ. **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Ծրագրերի մշակում 2. Խնդրի լուծում 3. Հաշվետվությունների մշակում 4. Տեղեկատվության հավաքագրում, վերլուծություն 5. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Կոնֆլիկտների կառավարում 3. Բողոքների բավարարում 4. Ժամանակի կառավարում 5. Փաստաթղթերի նախապատրաստում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։  **4.2. Որոշումներ կայացնելու լիազորությունները**  Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում:  **4.3. Գործունեության ազդեցությունը**  Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական և տարածքային ազդեցություն։  **4.4. Շփումները և ներկայացուցչությունը**  Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: |